**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Ο εκχριστιανισμός των Βουλγάρων πραγματοποιήθηκε από:

α. τους ιεραποστόλους Κύριλλο και Μεθόδιο

β. τον πατριάρχη Φώτιο και τον αυτοκράτορα Μιχαήλ Γ΄

γ. τον πάπα και τον Κάρολο τον μέγα

δ. τον Βούλγαρο ηγεμόνα Βόρη

2. Το βυζαντινό χωρίον (κοινότητα) που εμφανίζεται κατά τον 6ο αι. αποτελείται από:

α. τους βασιλικούς, τους δυνατούς και τους μικροϊδιοκτήτες

β. τους δυνατούς, τους εμποροβιοτέχνες και τους μικροϊδιοκτήτες

γ. τους φεουδάρχες και τους υποτελείς τους

δ. τον ιερέα, τους δυνατούς και τους ελεύθερους μικροϊδιοκτήτες

3. Κύρια αιτία του σχίσματος των εκκλησιών της Ρώμης και της Κωνσταντινούπολης ήταν:

α. οι διαφωνίες σε θεολογικά ζητήματα

β. η αντιπαράθεση του καρδινάλιου Ουμβέρτου με τον πατριάρχη Μιχαήλ Κηρουλάριο

γ. το δόγμα ότι το Άγιο Πνεύμα εκπορεύεται και από τον Υιό (filioque)

δ. η διεκδίκηση της πρωτοκαθεδρίας στον χριστιανικό κόσμο από την εκκλησία της Ρώμης, την οποία δεν μπορούσε να αποδεχτεί η εκκλησία της Κωνσταντινούπολης

4. Στο φεουδαρχικό σύστημα οι πάροικοι:

α. έπαιρναν γαίες ως αντάλλαγμα για τις υπηρεσίες τους

β. απολάμβαναν απόλυτη ελευθερία

γ. αποτελούσαν την πλειονότητα των αγροτών

δ. ήταν μικροϊδιοκτήτες

5. Η τελευταία πόλη της Βυζαντινής Αυτοκρατορίας που κατακτήθηκε από τους Οθωμανούς το 1461 ήταν :

α. η Καλλίπολη

β. η Κωνσταντινούπολη

γ. η Προύσα

δ. η Τραπεζούντα

(μονάδες 5)

**(II)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το παλαιότερο:

α. Ειρήνη της Αυγούστας

β. Μάχη του Κοσσυφοπεδίου

γ. Πρώτη Σταυροφορία

δ. Άλωση της Κωνσταντινούπολης από τους Σταυροφόρους

ε. Πρώτο Σχίσμα

(μονάδες 5)

**Μονάδες 10**

**1.β.** Να προσδιορίσετε το περιεχόμενο των ιστορικών όρων: *Λογοθέτης του Δρόμου*, *φέουδο*.

**Μονάδες 7 + 8 = 15**